የኦሮሞ ዴሞክራሲያዊ ግንባር /ኦዴግ/ አመራሮች አዲስ አበባ ገቡ
የኦሮሞ ዴሞክራሲያዊ ግንባር /ኦዴግ/ አመራሮች ዛሬ ማለዳ አዲስ አበባ ገብተዋል።አመራሮቹ ቦሌ አውሮፕላን ማረፊያ ሲደርሱም የጠቅላይ ሚኒስትሩ የደህንነት ጉዳዮች አማካሪ አቶ አባ ዱላ ገመዳና የመንግስት ኮሚዩኒኬሽን ጉዳዮች ሃላፊ ሚኒስትር አቶ አህመድ ሺዴን ጨምሮ ከፍተኛ የመንግስት የስራ ሃላፊዎች አቀባበል አድርገውላቸዋል።ከዚህ በፊት ጠቅላይ ሚኒስትር ዶክተር አብይ አህመድ የትኛውም በውጭ አገር መቀመጫውን ያደረገ የፖሊቲካ ፓርቲ ወደ አገሩ መጥቶ በሰላማዊ መንገድ አንዲታገል ጥሪ ማቅረባቸው ይታወሳል።በዚሁ መሰረት ጥሪውን ተቀብሎ ወደ አገር ቤት የመጣው መቀመጫውን ውጭ አገር ያደረገውና በቅርብ ጊዜ እራሱን ከኦነግ ነጥሎ ኦዴግ በሚል ስያሜ የመሰረተው ይህ ፓርቲ ቃዳሚ ሆኗል ።የድርጅቱ የበላይ ሃላፊዎች ወደ አገር የመጡትም ከኢትዮጵያ መንግስት ጋር ድርድር መጀመሩን ተከትሎ ነው።በዚህም መሰረት በድርጀቱ ሊቀመንበር አቶ ሌንጮ ለታ የተመራውና ምክትሉን ጨምሮ አምስት ከፍተኛ አመራሮች ያሉበት ልዑክ ዛሬ ማለዳ አዲሰ አበባ ገብተዋል።(ኢዜአ)  